

**ВЪПРОСИ И ОТГОВОРИ**

**по процедура**

**чрез подбор на проекти**

**проекти BG14MFPR001-1.006 „Подкрепа за подобряване на икономическия и социалния статус на операторите в риболова“, вид дейност „Подкрепа за подобряване на икономическия и социалния статус на операторите в риболова” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка № 93-196/13.01.2025 г.**

Зададени въпроси чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-1.006-Q001

Подател: e-mail: kimba64@abv.bg

Дата: 06.01.2025 г.

**Въпроси:**

Здравейте,

1. Дейността „Видимост, прозрачност и комуникация“ описва ли се в Раздел 4 от Формуляра;

2. Дейността „Управление и отчитане на проекта“ описва ли се в Раздел 4 от Формуляра и има ли ограничения относно заплащането на Екипа по управление на проекта;

Благодаря!

**Отговор:**

1. Всички предвидени в проектното предложения дейности, вкл. и тези за „Видимост, прозрачност и комуникация“ следва да са описани в т. 4 „План за изпълнение/ Дейности по проекта“. Следва да се има предвид, че разходите за предвидените дейности трябва да са отразени в т. 7 „Бюджет“ от Формуляра за кандидатстване.
2. Всички предвидени в проектното предложения дейности, вкл. и тези за „Управление и отчитане на проекта“ следва да са описани в т. 4 „План за изпълнение/ Дейности по проекта“ от Формуляра за кандидатстване. Следва да се има предвид, че разходите за предвидените дейности трябва да са отразени в т. 7 „Бюджет“ от Формуляра за кандидатстване. Относно разходите за „Управление и отчитане на проекта“, включващи и екип по управление на проекта, следва да се има предвид, че съгласно Условията за кандидатстване по процедура чрез подбор на проекти BG14MFPR001-1.006 „Подкрепа за подобряване на икономическия и социалния статус на операторите в риболова“ разходите по т. 14.1.4.2, разходите за независим строителен надзор, авторски надзор и инвеститорски контрол по т. 14.1.3.25 и разходите за управление и отчитане на проекта по т. 14.1.3.26 следва да бъдат общо до 5 на сто от общите основни инвестиционни допустими разходи по проекта по проекта.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Зададен въпрос чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-1.006-Q002

Подател: Емил Милев

Дата: 06.01.2025 г.

**Въпрос:**

Уважаеми господа,

Моля да потвърдите, че аналогично на предходно кандидатстване по Мярка 1.7 „Добавена стойност, качество на продуктите и използване на нежелания улов” от ПМДР 2014-2020г., по настоящата процедура за подбор на проекти BG14MFPR001-1.006 „Подкрепа за подобряване на икономическия и социалния статус на операторите в риболова“, ще бъде допустимо да се подаде ЕДНО проектно предложение, включващо инвестиции на борда на НЯКОЛКО КОРАБА, включително и инвестиция извън борда на риболовните кораби. Мотивите ни за групиране на инвестициите извършвани на борда на няколко кораба са:

- Масовата практика и политика на ИАРА след 2007 г. (съгл. изрични разпоредби към операторите в ЗРА за създаване на оператори юридически лица) е юридическите дружества в сектор рибарство в Р. България да притежават няколко кораба. Единични случаи има в сектора, когато има съвпадение 1 брой кораб да бъде притежание на 1 фирма.

- Българския Риболовен флот не включва големи океански траулери или кораби с голям бруто тонаж, които да позволяват мащабни инвестиции само на един брой кораб в един проект.

- Разходите по подготовка на проектното предложение, последващото му администриране и отчитане за 5 – годишния мониторингов период, правят безпредметно кандидатстването с много на брой, малки проектни предложения.

- За едно риболовно дружество е изключително трудно да планира кой точно кораб ще може да улови определено количество риба, за да впише цифрите на улова в бизнес плана, както и от кой точно кораб ще бъде извозена продукцията в транспортното средство предмет на инвестицията.

- Почти невъзможно е да разделим приходите от улови по кораби, с които да отговорим на критерия за икономическа жизнеспособност в бизнес плана и така да бъдат планирани обемите в производствената програма, че сумарно да не надвишават общия годишен обем на уловите на дружеството. ( т.е. уловите да бъдат разделени в няколко проекта за различни кораби + отделния проект за инвестиция извън борда на риболовния кораб).

- Корабите, върху които ще се извършва инвестицията са от един сегмент, и инвестициите ще бъдат лесно групирани т.е. няма да бъде залаган различен интензитет на помощта в ИСУН, което ще опрости администрирането на проектите от страна на УО.

Въз основа на гореизложеното, моля да потвърдите, че е допустимо, аналогично на предходния програмен период 2014-2020, да подадем ЕДНО проектно предложение включващо инвестиции на борда на няколко риболовни кораба, плюс инвестиция например в хладилен бус. Бихме искали да обърнем внимание, че съгласно разпоредбите на Приложение № 7 към УК, Кандидати са всички физически и юридически лица и техни обединения, които кандидатстват за безвъзмездна финансова помощ, чрез подаване на проектно предложение. Тази изрична разпоредба потвърждава че кандидата е фирмата корабособственик, а не отделния кораб вътре в нея. Считаме че потвърждаването на този подход за групиране на инвестициите на няколко различни кораба в един проект е действие, което е допустимо по процедурата, но моля за навременно потвърждение от УО с цел стартиране на навременна подготовка на проектното предложение.

Поздрав,

Емил Милев

**Отговор:**

Съгласно т. 25 от Условията за кандидатстване по процедура чрез подбор на проекти BG14MFPR001-1.006 „Подкрепа за подобряване на икономическия и социалния статус на операторите в риболова“, кандидатите могат да подадат само по едно проектно предложение за всеки свой или нает риболовен кораб при съобразяване с изискванията за минимален и максимален праг на безвъзмездната финансова помощ по т. 9 за дейности, които се извършват на борда на риболовния кораб.

В случай че един и същи кандидат реши да кандидатства за инвестиции на борда на повече от един риболовен кораб (собствен или нает), към отделните проектни предложения за всеки отделен кораб може да приложи едни и същи оферти, ако инвестициите на борда са еднакви.

За изпълнението на дейности свързани с добавена стойност и диверсификация кандидатите следва да приложат бизнес план. В случай че кандидатът предвижда подаването на няколко проектни предложения, включващи инвестиции в добавена стойност и диверсификация, той може да използва един и същ бизнес план, но следва инвестициите да са взаимосвързани. В този случай кандидатите следва да имат предвид, че всички инвестиционни разходи ще се вземат предвид заедно при изчислението на жизнеспособността на инвестицията чрез планираните приходи в таблица 4 „Производствена програма“ от бизнес плана. чрез приходите, планирани от кандидата ще се изплащат инвестиционни намерения на всички подадени проектни предложения, включващи инвестиции в добавена стойност и диверсификация, чиято дейност и инвестиции са взаимосвързани.

В случай че кандидатът предвижда инвестиции на борда и извън борда на риболовния кораб, с цел намаляване на административната тежест е допустимо те да бъдат включени в едно проектно предложение.

В допълнение, е важно да се отбележи, че по време на мониторинговия период на проекта, УО ще следи единствено за дълготрайност на операциите съгласно чл. 65 от Регламент (ЕС) 2021/1060 и няма да проверява за изпълнението на индикаторите и бизнес плана.

**ВЪПРОСИ И ОТГОВОРИ**

**по процедура**

**чрез подбор на проекти**

**проекти BG14MFPR001-1.006 „Подкрепа за подобряване на икономическия и социалния статус на операторите в риболова“, вид дейност „Подкрепа за подобряване на икономическия и социалния статус на операторите в риболова” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка № 93-1253/10.03.2025 г.**

Зададени въпроси чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-1.006-Q005

Подател: e-mail: emo\_lavraka@abv.bg

Дата: 27.02.2025 г.

**Въпроси:**

Уважаеми господа,

Съгласно УК по процедурата, са допустими за финансиране дейности по инвестиции в обработка на собствения улов с добавяне на стойност към продуктите от риболов. Добавянето на стойност към риболовните ни продукти се изразява в осигуряване на възможност за обработка на улова - сортиране на уловените количества риба, както и последващо съхранение в контролирана хладилна среда. Тъй-като инвестицията не е изрично упомената в УК, но същевременно фигурира дейност 14.1.3.3. закупуване на ледогенератори, хладилни камери и други видове техника за охлаждане, моля за Ваше потвърждение дали ще бъде допустимо за финансиране по процедурата изграждането на следните хладилни помещения НА СУШАТА/НА БРЕГА:

- плюсова камера за съхранение на уловите.

- минусова камера за съхранение на уловите.

В допълнение, бих искал да обърна внимание, че на уловените количества риба няма да бъде извършвана никаква преработка (каквото и да е нарушаване на физическата цялост на рибата), а само складиране.

Моля за Вашето становище, с оглед на факта, че от отговора Ви зависи изцяло начина на структурирането на проектните ни предложения, както и извършването на множество общи предварителни разходи.

С Уважение,

Емил Милев

**Отговор:**

Съгласно Условията за кандидатстване по процедура чрез подбор на проекти BG14MFPR001-1.006 „Подкрепа за подобряване на икономическия и социалния статус на операторите в риболова“, т. 13.1. допустими за финансиране по процедурата са:

„5. дейности по инвестиции в обработка на собствения улов с добавяне на стойност към продуктите от риболов;

6. инвестиции, за предлагане на пазара и пряка продажба на собствен улов;“

Съгласно т. 14.1 от горепосочената процедура допустими за финансиране са разходи за строително-монтажни работи, от което следва, че допустимо за финансиране по процедурата е изграждането на хладилни помещения на сушата/на брега, когато посочените инвестиции постигат целите на процедурата.